CELEX: 62021CN0243
Language: lt
Date: 2021-04-14 00:00:00
Title: Byla C-243/21: 2021 m. balandžio 14 d. Sąd Okręgowy w Warszawie (Lenkija) prašymas priimti prejudicinį sprendimą byloje „TOYA“ sp. z o.o., Polska Izba Informatyki i Telekomunikacji / Prezes Urzędu Komunikacji Elektronicznej

2021 7 19   
            
            
               LT
            
            
               Europos Sąjungos oficialusis leidinys
            
            
               C 289/25
            
         
      2021 m. balandžio 14 d.Sąd Okręgowy w Warszawie (Lenkija) prašymas priimti prejudicinį sprendimą byloje „TOYA“ sp. z o.o., Polska Izba Informatyki i Telekomunikacji / Prezes Urzędu Komunikacji Elektronicznej
      
      (Byla C-243/21)
      (2021/C 289/35)
      Proceso kalba: lenkų
      
         Prašymą priimti prejudicinį sprendimą pateikęs teismas
      
      
         Sąd Okręgowy w Warszawie
      
      
         Šalys pagrindinėje byloje
      
      
         Ieškovės: „TOYA“ sp. z o.o., Polska Izba Informatyki i Telekomunikacji
      
      
         Atsakovas: Prezes Urzędu Komunikacji Elektronicznej
      
      
         Prejudicinis klausimas
      
      
                  1.
               
               
                  Ar 2002 m. kovo 7 d. Europos Parlamento ir Tarybos direktyvos 2002/19/EB dėl elektroninių ryšių tinklų ir susijusių priemonių sujungimo ir prieigos prie jų (1) 8 straipsnio 3 dalis kartu su 2014 m. gegužės 15 d. Europos Parlamento ir Tarybos direktyvos 2014/61/ES dėl priemonių sparčiojo elektroninių ryšių tinklų diegimo sąnaudoms mažinti (2) 3 straipsnio 5 dalimi ir 1 straipsnio 3 ir 4 dalimis turi būti aiškinamos taip, kad pagal jas nacionalinei reguliavimo institucijai draudžiama nustatyti įmonei, kuri turi techninę infrastruktūrą ir taip pat yra viešųjų elektroninių ryšių tinklų operatorė ir paslaugų teikėja, bet nebuvo pripažinta turinčia didelę įtaką rinkoje, įpareigojimą laikytis šios institucijos nustatytų ex ante sąlygų, reglamentuojančių prieigą prie šios operatorės techninės infrastruktūros, įskaitant sutarčių sudarymo taisykles ir procedūras bei taikomus prieigos mokesčius, neatsižvelgiant į tai, kad kilo ginčas dėl prieigos prie šios operatorės techninės infrastruktūros ir rinkoje yra veiksminga konkurencija?
                  Arba (II variantas)
               
            
                  2.
               
               
                  Ar 2018 m. gruodžio 11 d. Europos Parlamento ir Tarybos direktyvos (ES) 2018/1972, kuria nustatomas Europos elektroninių ryšių kodeksas (3), 67 straipsnio 1 ir 3 dalys, siejamos su jos 68 straipsnio 2 ir 3 dalimis, kartu su 2014 m. gegužės 15 d. Europos Parlamento ir Tarybos direktyvos 2014/61/ES dėl priemonių sparčiojo elektroninių ryšių tinklų diegimo sąnaudoms mažinti 3 straipsnio 5 dalimi ir 1 straipsnio 3 ir 4 dalimis, turi būti aiškinamos taip, kad pagal jas nacionalinei reguliavimo institucijai draudžiama nustatyti įmonei, kuri turi techninę infrastruktūrą ir taip pat yra viešųjų elektroninių ryšių tinklų operatorė ir paslaugų teikėja, bet nebuvo pripažinta turinčia didelę įtaką rinkoje, įpareigojimą laikytis šios institucijos nustatytų ex ante sąlygų, reglamentuojančių prieigą prie šios operatorės techninės infrastruktūros, įskaitant sutarčių sudarymo taisykles ir procedūras bei taikomus prieigos mokesčius, neatsižvelgiant į tai, kad kilo ginčas dėl prieigos prie šios operatorės techninės infrastruktūros ir rinkoje yra veiksminga konkurencija?
               
            
         (1)  OL L 108, 2002, p. 7; 2004 m. specialusis leidimas lietuvių k., 13 sk., 29 t., p. 323–336.
      
         (2)  OL L 155, 2014, p. 1.
      
         (3)  OL L 321, 2018, p. 36.